Diari Oficial de la Generalitat Valenciana


Sumari del DOGV 809, del 22-04-1988 (1988/810959)

ORDRE de 14 d'abril de 1988, de la Conselleria d'Agricultura i Pesca, per la qual s'aprova el Pla d'Obres i Millores Territorials (quarta part) de la Zona d'Ordenació d'Explotacions del Maestrat (Castelló).
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/14/(1)/dof/vci/html**

### Dades del document

Número de DOGV
:   809

Data del DOGV
:   22-04-1988

Secció del DOGV
:   DISPOSICIONS GENERALS

Número del document
:   1988/810959


Data del document
:   14-04-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 14 d'abril de 1988, de la Conselleria d'Agricultura i Pesca, per la qual s'aprova el Pla d'Obres i Millores Territorials (quarta part) de la Zona d'Ordenació d'Explotacions del Maestrat (Castelló).  
Per Reial Decret 2058/1981, de 3 d'agost, s'aprovaren les actuacions de reforma i desenvolupament agrari a la Zona d'Ordenació d'Explotacions del Maestrat (Castelló).  
Per tres Ordres del Ministeri d?agricultura, Pesca i Alimentació, de data 12 de maig de 1983, 22 de març de 1984 i 15 de juliol de 1985, respectivament, s'aprovaren la primera, la segona i la tercera part del Pla d'Obres i Millores Territorials de la zona esmentada.  
Atés que en aquestes disposicions no s'indicaven totes les obres necessàries per complir les finalitats perseguides amb l'actuació a la zona, els Serveis Territorials d'aquesta Conselleria d?agricultura i Pesca a Castelló han redactat una quarta part del Pla, donant així compliment al que disposen els articles 82 i 129 de la Llei de Reforma i Desenvolupament Agrari, de 12 de gener de 1973.  
L'esmentada Quarta Part del Pla ha estat sotmesa a l'aprovació d'aquesta Conselleria d?agricultura i Pesca i fa referència a les obres següents: camins rurals, reconstrucció i acondicionament de séquies, sondeigs per a investigació d'aigües subterrànies i instal·lacions cooperatives.  
Després d'examinar el Pla, aquesta Conselleria considera que les obres que s'hi inclouen han estat degudament classificades, segons que determina l'article 61 de l'esmentada Llei de Reforma i Desenvolupament Agrari, i que, al mateix temps, les susdites obres són convenients per tal. d'obtenir de l'ordenació d'explotacions els majors beneficis per a la producció de la zona i per als agricultors i ramaders afectats.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Millores Territorials (Quarta Part) de la zona d'ordenació d'explotacions del Maestrat (Castelló).  
Article segon  
D'acord amb els articles 62, 65, 69 i 70 de la Llei de Reforma i Desenvolupament Agrari, es considera que les obres de construcció de camins rurals i sondeigs d'investigació d'aigües subterrànies, quedaran classificades com a d'interés general, en el grup a) de l'article 61 de l?esmentada Llei, fet pel qual seran subvencionades totalment; i les obres de reconstrucció i acondicionament de séquies i instal·lacions cooperatives se classificaran com a obres complementàries per a la zona, en el grup d) del susdit article. Per a aquestes s'estableixen els auxilis següents:  
Per a les obres de reconstrucció i acondicionament de séquies, una subvenció del 40% i una bestreta del 60% restant, que es reintegrarà en un període de deu anys.  
Per a les obres d'instal·lacions cooperatives, una subvenció del 30% i una bestreta del 70% restant, reintegrable en un període de deu anys.  
Les quantitats anticipades reportaran un interés del 4% anual, d'acord amb el que disposa l'article 74 de la Llei de Reforma i Desenvolupament agrari.  
Article tercer  
Les obres objecte d'aquesta quarta part del Pla, les hauran de sol·licitar formalment els beneficiaris dins del termini que assenyala l'article únic del Decret 12/1988, de 25 de gener, del Consell de la Generalitat Valenciana, pel qual es prorroga la vigència de les actuacions de reforma i desenvolupament agrari a la zona del Maestrat.  
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes complementàries per a la millor aplicació del que disposa aquesta Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 14 d'abril de 1988.  
El Conseller d'agricultura i Pesca,   
LUIS FONT DE MORA MONTESINOS


Còpia Permalink ELI